CELEX: 32021D2196
Language: et
Date: 2021-12-13 00:00:00
Title: Nõukogu otsus (ÜVJP) 2021/2196, 13. detsember 2021, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

13.12.2021   
               
               
                  ET
               
               
                  Euroopa Liidu Teataja
               
               
                  LI 445/14
               
            
         NÕUKOGU OTSUS (ÜVJP) 2021/2196,
         13. detsember 2021,
         millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 17. märtsil 2014 vastu otsuse 2014/145/ÜVJP (1).
                  
               
                     (2)
                  
                  
                     Võttes arvesse Venemaal asuva juriidilise isiku õigusteta sõjalise eraettevõtte Wagner Group sellist tegevust Ukrainas ja eelkõige Donbassis, mis kahjustab või ohustab Ukraina territoriaalset terviklikkust, suveräänsust ja sõltumatust, leiab nõukogu, et kolm isikut tuleks lisada otsuse 2014/145/ÜVJP lisas esitatud loetellu isikutest, üksustest ja asutustest, kelle suhtes kohaldatakse piiravaid meetmeid.
                  
               
                     (3)
                  
                  
                     Otsuse 2014/145/ÜVJP lisa tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2014/145/ÜVJP lisas esitatud loetellu lisatakse käesoleva otsuse lisas loetletud isikud.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 13. detsember 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 17. märtsi 2014. aasta otsus 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT L 78, 17.3.2014, lk 16).
      
      
         
            LISA
            Otsuse 2014/145/ÜVJP lisas esitatud isikute, üksuste ja asutuste loetellu lisatakse järgmised isikud:
            
               
                            
                        
                        
                           Nimi
                        
                        
                           Identifitseerimisandmed
                        
                        
                           Põhjendused
                        
                        
                           Loetellu kandmise kuupäev
                        
                     
                           „201.
                        
                        
                           Dmitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Ametikoht(-kohad): Wagner Groupi asutaja ja komandör; äriühingu Concord Management and Consulting tegevjuht
                           Auaste: kolonelleitnant (Vene sõjavägi)
                           Raadiokutsung: Vagner/Wagner
                           Sünniaeg: 1.6.1970 või 11.6.1970
                           Wagner Groupi identifitseerimisnumber: M-0209
                           Sünnikoht: Asbest, Sverdlovski oblast, endine NSVL (praegune Venemaa Föderatsioon)
                           Kodakondsus: Venemaa
                           Aadress: Pskov, Venemaa Föderatsioon
                           Sugu: mees
                        
                        
                           Endine Venemaa sõjaväeluure (GRU) ohvitser Dimitriy Utkin on Wagner Groupi asutaja ning vastutab Wagner Groupi palgasõdurite Ukrainasse lähetamise operatsioonide koordineerimise ja kavandamise eest.
                           Wagner Groupi juhtival ametikohal töötades viibis ta isiklikult Ukraina lahingupiirkonnas, koordineerides ja planeerides Wagner Groupi liikmete tegevust.
                           Tema juhtivat ametikohta arvestades on ta seega vastutav Ukraina territoriaalset terviklikkust, suveräänsust ja sõltumatust kahjustava ja ohustava tegevuse eest ning on sellist tegevust aktiivselt ellu viinud.
                        
                        
                           13.12.2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Ametikoht(-kohad): Donbassi vabatahtlike liidu Astrahani haru piirkondliku juhi asetäitja; Astrahani oblasti duuma liige; Wagner Groupi palgasõdur
                           Sünniaeg: 16.3.1980
                           Sünnikoht: Astrahani oblast, Vene NFSV
                           Kodakondsus: Venemaa
                           Passi nr: 76 2759110
                           Välja andnud MVD 30001
                           Kehtivusaja lõpp: 10.3.2030
                           Aadress: Ilyinka küla, Astrahani oblast, Venemaa Föderatsioon
                           Sugu: mees
                        
                        
                           Denis Kharitonov on Donbassi vabatahtlike liidu Astrahani haru piirkondliku juhi asetäitja, Astrahani oblasti duuma liige ja Wagner Groupi palgasõdur.
                           Ta võitles Donbassis separatistlikus Steppe pataljonis, kus ta juhtis kaasaskantavate õhutõrjerakettide rühma. Ta tunnistas, et tulistas Donbassis isiklikult alla Ukraina helikopteri ja kaks Su-25 lennukit.
                           Ta sai Venemaa Föderatsiooni ordeni isamaa eest täidetud kohustuste eest. Samuti on ta pälvinud Wagner Groupi siseautasusid ning autasusid Donbassi vabatahtlike liidu juhilt ja nn Donetski Rahvavabariigi endiselt peaministrilt Aleksander Borodailt (kelle suhtes kohaldatakse nõukogu otsuse 2014/145/ÜVJP kohaseid piiravaid meetmeid). Seeläbi toetas ta aktiivselt tegevust ja rakendas poliitikat, mis kahjustab või ohustab Ukraina territoriaalset terviklikkust, suveräänsust ja sõltumatust.
                        
                        
                           13.12.2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Ametikoht(-kohad): Venemaa sõjaväeluure (GRU) mittekoosseisuline töötaja ja Wagner Groupi palgasõdur
                           Sünniaeg: 21.7.1981
                           Kodakondsus: Venemaa
                           Aadress: Võib-olla: Astrakhan, Kirovskiy rajoon, Raskolnikova 11–5, Venemaa Föderatsioon
                           Sugu: mees
                        
                        
                           Sergey Shcherbakov on Venemaa sõjaväeluure (GRU) mittekoosseisuline töötaja ja Wagner Groupi palgasõdur.
                           Ta võitles Donbassis venemeelsete separatistide ridades, olles kaasaskantavate õhutõrjerakettide rühma liige venemeelses separatistlikus Steppe pataljonis, mis tulistas Donbassis alla Ukraina helikopteri ja kaks Su-25 lennukit. Seeläbi toetas ta aktiivselt tegevust ja rakendas poliitikat, mis kahjustab või ohustab Ukraina territoriaalset terviklikkust, suveräänsust ja sõltumatust.
                        
                        
                           13.12.2021“